Acte homenatge a les Obreres i Majorals que van fer la festa fa més de 50 anys
20 de març de 2019

Divendres que ve, 22 de març, a les 19.00 hores tindrà lloc a l'Auditori de la Casa de la Cultura un homenatge a les Obreres i Majorals que van fer la festa fa més de 50 anys.

"Volem animar a totes aquelles persones que no han contestat a la carta per a participar que criden al telèfon 627 98 52 27 perquè assistisquen ja que serà un acte molt bonic, emotiu i de reconeixement cap a tots els festers i festeres gràcies als quals la festa s'ha mantingut any rere any. Ells són història viva de la nostra festa i mereixen este homenatge", ha explicat la regidora de Festes, Raquel Puig.

Des de la regidoria informen que si algun veí o veïna va fer la festa entre 1941 i 1968 poden cridar per a comunicar-lo encara que no haja rebut la carta i serà inclòs en l'homenatge.

A l'acte, al qual estan convidats tots els familiars, veïns i veïnes de Bétera, ha sigut organitzat per la regidoria de Festes de l'Ajuntament de Bétera.